Gönen-i Karesi kadısı Salih sene-i atiyye Muharremü'l-haramı gurresinden on sekiz ay ve muvakkiti es-Seyyid Ali kezalik on sekiz ay zamanların ba'de't-tasarruf ref' ve yeri yevmi iki yüz akçe ile İskilip kazasından altmış altı ay hakiki infisali olan sezavar-ı inayet-i şehriyari ve şayeste-i re'fet-i tacdari mevlana İbrahim bin Abdullah el-İstanbüli da'ilerine ba-terakki yevmi üç yüz akçe ile ba-salise tevcih olunub ba'de hulül-i vaktihi müddet-i örfiyye-i kamile mutasarrıf olmak ricasına ba'de'l-arz sadaka buyuruldu.